**«Ақтөбе облысының білім басқармасы Темір ауданының білім бөлімі» мемлекеттік мекемесінің «Шұбарқұдық гимназиясы» коммуналдық мемлекеттік мекемесінің кезектен тыс қамқоршылық кеңесінің**

**№3 хаттамасы**

*27 қыркүйек 2024 ж. Шұбарқұдық кенті*

Күн тәртібінде

1. Қазақстан Республикасы Білім және ғылым министрінің 2017 жылғы 27 шілдедегі «Білім беру ұйымдарында қамқоршылық кеңестің жұмысын ұйымдастыру және оны сайлау тәртібінің қағидаларын бекіту туралы» №355 бұйрығының 3-тарау 12-тармағына сәйкес мектеп басшысының өзін-өзі бағалау жөніндегі есебінің нәтижелері /Иманғалиев Б.Ә./

Қатысқандар саны – 16

Өзін-өзі бағалау комиссия мүшелері – 7

Қамқоршылық кеңесінің мүшелері – 9

Қамқоршылық кеңес төрағасы А.Нұрғалиев күн тәртібіне қойылған мәселе бойынша таныстырып, өзін-өзі бағалау нәтижелерімен таныстыруға сөзді мектеп директоры Б.Ә.Иманғалиевке берді.

СӨЙЛЕУШІ: Б.Ә.Иманғалиев-өзін-өзі бағалау комиссиясының төрағасы:

Қазақстан Республикасы Оқу-ағарту министрінің 2022 жылғы 5 желтоқсанындағы «Білім беру ұйымдарын бағалау өлшемшарттарын бекіту туралы» №486 бұйрығының 2-тарау 3-тармағының 1,2- тармақшаларына сәйкес Шұбарқұдық гимназиясында 29.09.2024 күні өткізілген №1 педагогикалық кеңесінің шешімімен 2024 жылдың 02 қыркүйегінен - 13 қыркүйегі аралығы өзін-өзі бағалау кезеңі деп танылып, өзін-өзі бағалау жүргізу үшін жоспар құрылды. Жоспарға сәкес комиссия құрамы бекітіліп, комиссия мүшелері арасына тапсырмалар бөлініп берілді. Өзін – өзі бағалау кезінде білім-беру қызметіндегі нормативтік-құқықтық актілермен жеке қолданыстағы құқықтық актілер зерделенді. Білім беру ұйымының қызметін бағалауға арналған өлшемшарттарына сәйкес бағалау парағы толтырылып, білім беру қызметтерін көрсету сапасына «жақсы» деген қорытынды берілді. (слайдпен бағалау парағы көрсетілді) Гимназияның қызметіне өзін-өзі бағалау барысында педагог кадрлардың тиісті бейінін анықтайтын құжаттарының үлесі, біліктілік санаттары бойынша үлес пайызы, біліктілігін арттыру курстарынан өткен педагогтердің үлесі, мемлекеттік тіркеу тізіліміне сәйкес жабдықтармен және жиһазбен жарақтандырылуымыз, ерекше білім берілуіне қажеттілігі бар адамдар үшін жасалған жағдайлар, оқу – әдістемелік кешендермен қамтамасыз етуіміз сәйкестігі бағаланды. Гимназия педагогтері мен 4-9-сынып білім алушыларының ата-аналарынан оқушылардың дайындық деңгейіне ата-аналардың пікірін білу үшін, сапалы оқыту мен тәрбиелеу үшін жағдайдың жасалу деңгейін анықтау үшін педагогтерден онлайн сауалнамалар алынды. Сонымен қатар, білім, білік және дағды сапасын бағалау үшін 4,9-сынып оқушыларынан онлайн форматында тест алынды. Бастауыш, негізгі орта және жалпы орта жалпы білім беретін оқу бағдарламаларын іске асыратын білім беру ұйымдарының қызметін бағалауа арналған өлшемшарттарына сәйкес жоғарыдағы көрсетілген мазмұнда бағалау парағы толтырылып, білім беру қызметтерін көрсету сапасына оң нәтижелі қорытынды берілді*.(слайдпен бағалау парағы көрсетілді).*

Жиын соңында қамқоршылық кеңесінің төрағасы А.Ж.Нургалиев «Шұбарқұдық гимназиясы» КММ қызметіне жүргізілген өзін-өзі бағалау жұмыстарына қанағаттанатынын, «Шұбарқұдық гимназиясы» КММ директоры Б.Иманғалиевтің өзін-өзі бағалау жұмыстарының берілген қорытындысын қолдайтындығын атап өтті.

Күн тәртібіне қойылған мәселе толық тыңдалып, талқыланып

ШЕШІМ ЕТТІ:

1. Мектеп басшысының өзін-өзі бағалау жөніндегі есебінің нәтижелері **«жақсы»** деп бағалансын.
2. Берілген ұсыныстар бойынша жұмыстар жүргізілсін.
3. Қамқоршылық кеңесінің шешімі мектептің интернет-ресурсында жариялансын.

Кеңес төрағасы: Нургалиев А.Ж.

Хатшы: Тлепова Ж.О.

Кеңес мүшелері: Шуренова Г.С.

Конаева А.С.

Магзом А.К.

Карагулова К.Н.

Болеков А.С.

Имашев Ж.С.